Viborger Samler, 1840-10-10
Norskildske Stænder. J det 58de Møde anmeldte Kammerb. Castenschjold, at han til den kongl. Commissarius havde indgivet et Andragende om, at der maatte gives en authentisk Fortolkning af § 70 i Forordn. af 15de Mai 1834. Den kongl. Commissarius bemærkede, at han havde anseet det for rigtigst at indsende dette Andragende til Kongen. - Sagen betræffende Udkast til en Forordning ang. Veiarbeidet og Veindgifternes Fordeling foretoges til endelig Behandling. J Alt vare 33 Spørgsmaal Gjenstand for Afstemning. Vi anføre her, at Comiteen havde forandret sit Forslag om Kjøbstædernes Brolægning derhen, at ingen Kjøbstad skal kunne forlange Bidrag af den almindelige Vei kasse til Vedligeholdelsen af dens Gader, saavel som heller ikke til Vedligeholdelsen af de derværende Broer" (antaget med 49 St. imod 12); og "at Bidraget fra den almindelige Veikasse til Anlæg af Broer af enhver Art indenfor en Kjøbstads Porte bestemmes til Halvparten af de dertil fornødne Udgifter" (antaget med 55 St. mod 6). Med 60 St. mod 1 antoges et Amendement af Farver Svane: "at Veivæsenet ikke skal kunne foranstalte Brolægning med eqvarrerede Steen eller foretage andre med overordentlige Udgifter forbundne Arbeider paa Kjøbstædernes Gader, uden at der forud er confereret med Communalbestyrelsen, og, hvis den modsætter sig Udførelsen, det kongl. Rentekammer, efter at have modtaget Communalbestyrelsens Moderindringer, har besluttet, at det paagjeldende Arbeide desuagtet skal udføres." – Sagen angaaende Etatsraad Hvidts Forslag om, at provisoriske Lovbud maae forelægges Stænderne i det næste Møde efter disse Lovbuds Emanation foretoges til foreløbig Behandling i det 59de Møde. Comiteen (Hvidt, Bang, Algreen-Ussing) havde indstillet, at Forsamlingen vil hos Hs. Maj. anholde om, at det stedse maa blive lagt taget, at de provisoriske Forandringer, der foretages i Told anordningen, vorde forelagte den første Stænderforsamling, som holdes efterat de ere udkomne. – Dernæst afgav Referenten, Biskop Mynster, Petitions-Commiteens Betænkning over de til den siden sidste Betænknings Afgivelse henviste Andragender, nemlig: 138) Andragende fra adskillige Slagtere i Slagelse om Landsbyslagternes Jndgreb i deres Næringsvei, 140) Andragende fra Fæstebønderne paa Frederiks lunds Gods, om at Skoven paa deres Fæstelodder maatte afskaffes o. s. v.; 144) Andragende fra nogle Huusfæstere paa Overberg og Pagterold Gods om Lettelse i deres Pligt arbeide; 145) Andragende fra Rygaards Godsets Bønder og Fritagelse for deres Hoverie. Jntet af disse Andragender blev oplæst. - Til endelig Behandling foretoges Sagen om Agent Voigts Andragende betræffende Anlæggelsen af en Jernbane fra Flensborg over Husum til Tønningen. Med 50 St. mod 4 besluttedes, at Forsamlingen ved uden Anbefaling at indsende Andragendet vilde anholde om, at samtlige Provindsialstænders Formening maatte indhentes, forinden Tilladelse til Jernbaneanlæg mellem Nordsøen og Østersøen meddeeltes. – Derpaa foretoges til endelig Behandling, de forskjellige Andragender og en Reform i Underviisnings væsenets Overbestyrelse. Comiteens Jndstilling billigedes eenstemmigen med 55 St. – Dernæst foretoges til endelig Behandling Sagen om Tallotteriets Ophævelse m.v. Comiteens Jndstilling, at Forsamlingen skulde fraraade, at de forelagte Udkast emanere som Love, antoges med 50 St. mod 5. – Sagen betræffende Præsidentens Forslag angaaende Stændernes Bibliothek og Archip m.v. foretoges til endelig Behandling. Comiteens noget forandrede Jndstillinger antoges tildeels eenstemmigen. - Til endelig Behandling foretoges Sagen ang. det indgivne Andragende fra Sukkerraffinadeurerne i Kjøbenhavn, betræffende Jndførselsafgiften af raffinerede Sukkere. Comiteens principale Jndstilling billigedes ved Kugleafstemning med 32 St. mod 23; dens subsidiaire Jndstilling med 40 Stemmer mod 15, og med 39 St. mod 16 besluttedes, at en Petition skulde indgives. – J det 60de Møde foretoges til endelig Behandling Sagen ang. Etatsraad Hvidts Forslag om provisoriske Lovbuds Forelæggelse. Comiteens Jndstilling billigedes eenstemmigen med 62 St. – Sagen ang. Andragendet fra Bestyrelsen for Selskabet for Trykkefrihedens rette Brug om Forandringer i den bestaaende Trykkefrihedstilstand for retoges til endelig Behandling. Comiteens første Jndstillingspunct: "at det ved Placat 2den October 1810 givne Forbud mod politiske Nyheders og Efterretningers Meddelelse i ikke privilegerede Blade maa vorde ophævet, og at enhver Bladudgiver maa blive berettiget til at meddele saadanne Efterretninger, ligesom dette var Tilfældet efter Forordningen af 27de Septbr. 1799, samt at, som Følge deraf, den for de nu privilegerede Blade anordnede specielle Con sur maa ophøre," billigedes med 49 St. mod 13. Det andet Jndstillingspunkt: "at Placat 13de Mai 1814 maa vorde ophævet, og at der, hvad Tilsynet med Blade og Skrifter angaaer, for Eftertiden maa forholdes efter Forordn. 27de Septbr. 1799 8826 og 27, bifaldtes med 50 St. mod 12. Dernæst foretoges til endelig Behandling Sagen ang. Skatteligningen i Kjøbstæderne. Procurator Rye frafaldt sin anden Jndstilling ang. Erstatning for Nestved Kjøbstad, hans første Jndstilling om Udvidelse af Skatteligningen Kjøbstæderne forkastedes med 61 St. mod 1, hvorved Majoritetens Jndstilling, at ingen Petition i denne Sag skulde indgives," var antagen. - Præsidenten bemærkede, at der endnu var et privat Andragende tilbage, nemlig Overkrigscommissair Hages om Garantier for den personlige Frihed, men at der paa Grund af Tidens Korthed vel ikke kunde være Noget ved samme at foretage. Producenten, Kammerraad Drewsen, erklærede sig enig hermed. – Dernæst oplæstes og vedtoges 6 Udkast til Forsamlingens endelig Udfærdigelser. – J det 61de og 62de Møde (Slutnings modet) oplæstes og vedtoges 11 Udkast til endelige Udfærdigelser.